b'\n_START_ARTICLE_\nHVPU-reformen\n_START_SECTION_\nBakgrunn\n_START_PARAGRAPH_\nDet norske odelsting fattet i 1988 vedtaket som la grunnlaget for HVPU-reformen (ansvarsreformen). Denne reformen innebar at tilbudet til personer med utviklingshemming ble overf\xc3\xb8rt fra HVPU (Det Fylkeskommunale Helsevernet for psykisk utviklingshemmede) til prim\xc3\xa6rkommunene. Dette tilbudet hadde tidligere best\xc3\xa5tt i sentralinstitusjoner som for eksempel Trastad der personer med utviklingshemming ble samlet fra store deler av Nord-Norge. Ideen var n\xc3\xa5 \xc2\xabnormalisering\xc2\xbb der hver og en skulle ha egne boliger i hjemstedskommunen, og der det var kommunene (prim\xc3\xa6rhelse-/ 1. linjetjenesten) i stedet for fylket som hadde ansvaret for tilbudene.\n_START_SECTION_\nOmfatning\n_START_PARAGRAPH_\nVed innf\xc3\xb8ringen av reformen var det omkring 5000 mennesker med tilbud p\xc3\xa5 institusjon, i tillegg var det rundt 12000 mennesker utenfor institusjonsomsorgen. Ogs\xc3\xa5 disse ble omfattet av HVPU-reformen.\n_START_SECTION_\nF\xc3\xb8ringene bak reformen\n_START_PARAGRAPH_\nI arbeidet med utformingen av reformen ble det lagt en sterk f\xc3\xb8ring p\xc3\xa5 at ingen skulle tvangsflyttes og at de ber\xc3\xb8rte personenes \xc3\xb8nsker skulle legges til grunn. Begrepet normalisering var sentralt i forarbeidet, det ble snakket om det \xc3\xa5 ha et selvstendig liv med muligheter for arbeid, l\xc3\xa6ring og en meningsfull fritid. _NEWLINE_Reformen ble startet 1.januar 1991.\n_START_SECTION_\nKilder\n_START_PARAGRAPH_\nNOU 2001: 22 \xc2\xabFra bruker til borger\xc2\xbb_NEWLINE_Full deltakelse for alle! Utviklingstrekk 2001 \xe2\x80\x93 2006_NEWLINE_Tilsynsmelding 2005 _NEWLINE_Tilsynsmelding 2006_NEWLINE_Vi vil, vi vil, men f\xc3\xa5r vi det til? Rapport om levek\xc3\xa5rene til personer med utviklingshemning, Helsedirektoratet_NEWLINE_Grunnskolens Informasjonssystem (GSI)_NEWLINE_Rapport fra h\xc3\xb8ringskonferansen om levek\xc3\xa5rene for utviklingshemmede \xe2\x80\x93 r\xc3\xa5dets anbefalinger om tiltak. Statens r\xc3\xa5d for likestilling av funksjonshemmede_NEWLINE_Sp\xc3\xb8rretimesp\xc3\xb8rsm\xc3\xa5let fra Robert Eriksson (FrP) til kommunal- og regionalministeren den 3. februar 2010_NEWLINE_Forslag fra stortingsrepresentantene Harald T. Nesvik og John I. Alvheim om en gjennomgang av erfaringene med HVPU-reformen og en vurdering av behovet for tiltak for enkelte grupper av klienter._NEWLINE_http://www.stortinget.no/no/Saker-og-publikasjoner/Publikasjoner/Representantforslag/1998-1999/dok8-199899-062/1/'